Református Iskolák Labdarúgó Tornája

III. kcs

**1. A torna időpontja: 2023. június 7.**

**2. A torna helyszíne: Kiskunhalasi Bundzsák Dezső Városi Sportközpont Kiskunhalas Kertész u. 28/A**

**3. A torna rendezője: Kiskunhalasi Református Kollégium Szilády Áron Gimnázium és Kollégium, RIDISZ**

**4**. **Nevezés: attila.peter@szilady.net címre. Határidő: 2023 május 20.**

**4.1. A versenybizottság tagjai: Dr Gregusné Miskolczi Magdolna, Igás Andor, Péter Attila testnevelők**

**5. Nem: Fiú**

**6. Korosztály: diákolimpiai III. korcsoport**

**2010. január 1. és utána születettek. A tornán csak a nevező iskola tanulója vehet részt. A játékos személyazonosságát a versenybíróság a technikai értekezlet előtt ellenőrzi. Ennek dokumentumai a diákigazolvány és az intézmény vezetője által aláírt nevezési lap. Az igazolhatatlan játékos a tornán nem játszhat.**

**7. Csapatlétszám: 10 fő + 1 fő felnőtt kísérő (testnevelő, edző)**

**8. Játékidő: 2x15 perc, a félidők között 3 perc szünettel. Az utolsó 2 perc tiszta játékidővel 9. A pálya mérete: 20×40 m. A kapu mérete 3×2 m**

**10. A csapatok egységes számozott mezben kötelesek pályára lépni.**

**11. A torna lebonyolításának pontos forgatókönyve a nevező csapatok számától függ. Szükség esetén a rendező iskola fenntartja “B” csapat indításának lehetőséget.**

**A rendes játékidőben győztes csapat 3 pontot, a vesztes 0 pontot kap. Döntetlen esetén** − **a csoportmérkőzések során nincs „büntető rúgás” – mindkét csapat 1-1 pontot kap.**

**A csoportvégeredményt a szerzett pontok döntik el. Pontegyenlőség esetén az egymás elleni eredmény dönti el a sorrendet. Ha az érintett csapatok a csoportmérkőzéseken döntetlenre végeztek egymással, úgy a jobb gólkülönbséget elért csapat végez a jobb helyen. Ha a gólkülönbség is egyenlő, akkor a több rúgott gól az irányadó. Ha a fenti számítás alapján a sorrend nem megállapítható, akkor a végső sorrendet sorsolással kell eldönteni.**

**Körbeverés esetén először a belső gólkülönbséget nézzük: a jobb gólkülönbség, majd a több rúgott gól az irányadó. Ha mindez nem alkalmas a sorrend eldöntésére, akkor ezeket a mutatókat megvizsgáljuk – ebben a sorrendben – az egész csoportra nézve. Végső esetben sorsolás következik.**

**12. Helyosztó mérkőzések**

**12.1. A kupa végleges sorrendjét a helyosztó mérkőzések döntik el.**

**12.2. A 3**−**4. helyért az elődöntőben vesztes csapatok játszanak egymás ellen.**

**12.3. Helyosztó mérkőzéseken, ha a rendes játékidőben döntetlen az eredmény, hatméteres rúgásokkal kell eldönteni, hogy melyik csapat nyeri a mérkőzést. Hosszabbítás CSAK a döntő mérkőzés után lehet!**

**A csapatok játékosai 3-3 hatméterest rúgnak. Ha a mérkőzés ezután is döntetlen, akkor az addig nem rúgott játékosok folytatják, amíg valamelyik csapat nem ront. Ha a játékosok elfogynak, a kör kezdődik elölről. A büntetőket bármelyik nevezett játékos rúghatja, de addig senki nem rúghat másodszor, amíg mindenki sorra nem került.**

**12.4. A döntőt az elődöntő mérkőzések győztes csapatai játsszák. Ha a rendes játékidőben döntetlen az eredmény, akkor 2x5 perces hosszabbítás következik. A hosszabbításra a mérkőzést követően azonnal (szünet nélkül) sort kell keríteni. A hosszabbítás félidőjében csak a térfélcsere idejéig lehet szünetet tartani. Ha a hosszabbítás ideje alatt sem dől el a mérkőzés, akkor hatméteres rúgásokkal kell eldönteni, hogy melyik csapat nyeri a tornát.**

**13. A tornán az 1**−**3. helyezetteket díjazzuk.**

**14. A tornán a kispályás labdarúgás szabályai az irányadóak, a következő kiegészítésekkel:**

**14.1. A mérkőzéseket szabványos 5-ös labdával játsszák.**

**14.2. A mérkőzésen egyszerre egy csapatban 5 fő lehet pályán (1+4 fő).**

**14.3. A kapus nem foghatja meg kézzel a labdát lábbal történő hazaadáskor (oldalberúgást követően sem). Ellenkező esetben a támadó csapat jut közvetett szabadrúgáshoz a hatos vonalról.**

2

**14.4. Amennyiben a kapusról az alapvonalon kívülre kerül a labda, szögletrúgást kell ítélni, függetlenül a szándéktól és attól, hogy a kapus a labdához a pálya mely részén ért hozzá.**

**14.5. Szabad-, szöglet- és oldalberúgás esetén az 5 méteres távolság betartása érvényes.**

**14.6. A mérkőzések során egy alkalommal kérhető idő, melynek időtartama 1 perc. Időt csak a támadó csapat kérhet, amikor a labda, játékon kívülre kerül. Az időkérést minden esetben a csapatvezetőnek kell jeleznie a játékvezető felé.**

**14.7. A mérkőzéseken 2 perces (sárga lap) és végleges kiállítás alkalmazható a szabálytalanság súlyának megfelelően, utóbbi piros lappal történik. Az ilyen módon kiállított játékos helyett** − **5 perc eltelte után** − **egy cserejátékos léphet pályára. A véglegesen kiállított labdarúgó nem foglalhat helyet a cserepadon, és csapata következő mérkőzésén nem léphet pályára.**

**14.8. A szabályos becsúszás engedélyezett.**

**14.9. A 2 perces kiállítást követően – amennyiben a pályán kevesebb játékossal szereplő csapat gólt kap – egy játékos visszatérhet a gólt követően a pályára. Ez a pont nem vonatkozik az 5 perces kiállításra, az 5 perc ez esetben teljesen letöltendő.**

**14.10. A kiállítás idejét a bírók mérik. A kiállított játékos csak a bíró engedélyével térhet vissza a pályára.**

**14.11. Ugyanazon a mérkőzésen a harmadik kiállítás után a játékos cserével véglegesen ki van állítva, helyére két perc elteltével egy cserejátékos léphet pályára. A véglegesen kiállított labdarúgó nem foglalhat helyet a cserepadon, A következő mérkőzésén nem léphet pályára.**

**14.12. Ha egy időben 3 játékos van kiállítva egy csapatból, akkor a mérkőzést le kell fújni, a 3 pont a vétlen csapaté a pályán elért, illetve 3:0-s eredménnyel. Amennyiben mindkét csapat létszáma egyszerre csökken le három fővel (páros kiállítás), akkor csoportmérkőzés estén 0:0-val igazoljuk le a végeredményt, de egyik csapat sem kap pontot, míg az egyenes kiesési rendserben sorsolás dönt a továbbjutásról.**

**14.13. A cserejátékosok és a kispadon ülő személyek is a játékvezető ítélkezései, illetve büntetőjogköre alá tartoznak, függetlenül, hogy a mérkőzés során pályára lépnek-e.**

**14.14. Amennyiben a kispadon ülő játékos vagy a szakvezető kapja a kétperces, illetve piros lapos kiállítást, akkor a pályán lévő játékosok közül egy játékosnak kell a megfelelő idejű büntetést letölteni.**

**14.15. A labda, játékba hozatala oldalról – az oldalvonalról elvégzett** − **berúgással történik, ebből közvetlenül gól nem érhető el.**

**14.16. A kezdőrúgásból közvetlenül gól érhető el.**

**14.17. Az alapvonalon kívülre került labdát a kapus csak kézzel hozhatja játékba oly módon, hogy a kidobást követő első labdaérintés csak a hatos vonalon kívül történhet.**

**14.18. A pálya talaja műfű. Rajta csak műfüves un. hernyótalpas vagy teremcipő használható.**

**15. Óvást kizárólag jogosulatlan szereplés esetén a versenybizottság elnökéhez írásban az óvás tárgyát képező mérkőzés befejezését követő 1 órán belül lehet benyújtani. Az óvás díja 5000,- Ft. Óvni csak jogosulatlan szereplés esetén lehetséges.**

**16. Minden vitás kérdésben a versenybizottság dönt.**

**17. A mérkőzéseken résztvevő játékosok egészségéért, sérüléséért és ennek következményeiért a torna rendezője semmilyen felelősséget nem vállal.**

**18. Az öltözőben hagyott értékekért felelősséget nem vállalunk**

**19. A torna megrendezéséhez legalább négy csapat nevezése szükséges.**

**Sporttársi üdvözlettel: Péter Attila (20-354-2989)**

**szervező testnevelő**

4